
Laste arvu suurendamine koolieelse lasteasutuse Kakuke lasteaiarühmades

1. Asjaolud ja menetluse käik.

Narva munitsipaalne koolieelne lasteasutus Kakuke on tavaline 9rühmaline lasteasutus, milles 2010/2011 õppeaastal on 4 sõimerühma ja 5 lasteaiarühma. Sõimerühmades käivad ühe– kuni kolmeaastased lapsed, lasteaiarühmades käivad kolme- kuni seitsmeaastased lapsed. Koolieelse lasteasutuse Kakuke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda saabus 22.11.2010. a koolieelse lasteasutuse Kakuke direktori taotlus nr 3.1-18/6641  palvega lubada laste arvu suurendamist kuni 24 last lasteaiarühmas. Laste arvu suurendamine on heakskiidetud lasteaia hoolekogu poolt (15.11.2010. a hoolekogu koosoleku protokoll nr 4-11/ 2). 

2. Õiguslikud alused.

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt koolieelse lasteasutuse seaduse § 7 lõike 1 punktile 2 on lasteaiarühma registreeritud laste arv kuni 20 last; seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu lasteaiarühmas kuni nelja lapse võrra.
3. Otsus.

Suurendada laste arvu koolieelse lasteasutuse Kakuke (registrikood 75026796) lasteaiarühmades kuni 24 last.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

